gentaiscool/nusaparagraph_topic huggingface dataset:
Ise na mandok molo marajut holan kagiatan boru-boru? Ise na mandok molo marajut marupahon aktipitasni halak na tua-tua ma, songon opung-opung? Marajut memang ndang kagiatan na familiat tu akka jolma di Indonesia. Alai, marajut puna sagudang manpaat. Guna marajut bagi hasehaton, boi mambantu mangurangi tekanan darah. Dohot marajut, ho giot marasa lobi rileks sehingga detak jantung pe manurun hatop. Hal on alani fokusmi holan tartuju tu sada hal. Bahkan, ho ndang holan giot marasa rileks, alai ho boi mandapathon baju manang salimut baru, hasil rajutanmu sandiri. Molo hamuna mangalami hagogotan tu mamulai kagiatan on, ho boi manonton video-video petunjugk di YouTube. Adong godang video petunjuk na boi mangarahhon hamuna tu mamulai kagiatan on di sangga-sangga kosong.

Topic: leisures
Mansai godang do labani olahraga tu hita, umbahen i tabahen be ma tikkita molo adong mangulahon na denggan tu dagingta. Alana adong do piga-piga halak na mandokkon ndang pola hita sai olahraga alana holan manjaga mangan do na porlu hita. Toho doi manjaga akka sipanganon pe rikkot do, alai rikkot do tong molo boi hita manjaga dagingta on, ima mar olahraga hita. Alana ndang sada na maol molo tung pe hita boi mar olahraga, tabahen sampulu menit dibagasan sadari hita mar olahraga, lam leleng annon lam tambah muse boi gabe duapulu menit, songoni ma tu satorusna tabahen asa lam sehat hita.

Topic: sports
Dung nunga sukup umur angka daknadak i, boi ma annon mangalangka asa mangoli manang muli. Mangoli on ma pandok tu baoa. Muli on ma pandok tu borua. Mangoli on ma sada asara adat na mansai ganjang di halak Batak. Alana asara on ndang holan mangalibathon sian kaluarga baoa manang borua, ale mangihuthon sude marga na adong sian natoras na marulahon on. Adong ma dipungka sian marhusip. Marhusip on diulahon holan sian natoras na naeng marulahaon, ndang marpinabotoan tu na naeng mangoli manang muli. Marhusip on mangkatai angka sangkap sian paranak manang parboru lao pamulihon gelleng na be. On ma naparjolo diulahon marsitandaan angka kaluarga na be.

Topic: culture & heritage
Hatiha adong tondong manang famili nang saut, tingkos hita dangboto naeng mamereng kado nang denggan. Di hatopannna, jolma-jolma mangalean upaupa parnikahanna songon perkakas nang barguna songon pinggan, sipadot, manang balanga. Balanga sandiri marupahon perkakas dapur nang wajib adong alani balanga digunahon tu mangalompa giot sude bahan siallangon. Alai, mamereng ala balanga on naeng ilean asiat upaupa, dengganna hita mamilit balanga na denggan jala tahan leleng. Balanga teflon marupahon salah sada pengembangan balanga biasa. Balanga on marupahon salah sada balanga favorit jolma na godang alani balanga on anti-lengket. Molo ho naeng mangalompa tolur manang bahan siallangon lainna, ho naeng lobi mudah pabalikkoni molo manggunahon balanga teflon on.

Topic: food & beverages
Dibahen godang ni akka restoran dohot tempat parmanganan i nuaeng gabe godang do akka naposo losok mangaloppa di jabu. Pintor lao ma tu cafe molo ndang adong be dibereng sipanganon di jabu, ndang olo be tor mangaloppa. Hape molo mangaloppa di jabu boi do i simpan hepeng nai asa adong manuhor akka na um ringkot. Jala, molo mangaloppa di jabu boi ma diparede tu akka na adong jolma, songon natorasna. Las do roha ni angka natorasna molo dibereng angka anakhonna um jotjot mangan di jabu sian di restoran. Sada muse na mambahen denggan mangaloppa di jabu, boi hita mangatur akka parmasakna nadia ma nadenggan tu daging ta.

Topic: food & beverages
Pulau salah namo ima pulau na masih alami bahat tanoman na subur, pantai na marpasir na bottar rap aek na jornih. Molo sampe iba di pulau salah namo i maka tarida ma i dalan setapak na mambentang di topi ni pantai i vas karamik na ginjang na di cat dohot seni. Pulau na marpasir na bottar adong do si di kastil na godang na bisa mamandang sian kastil i torus tu laut. Artefak na inda di duga i tardia inda di tempatna. Pemandangan na i na deges manciptao peluang foto na deges harana marlatar belakang laut rap batu-batu na rara na deges rap laun na jernih bahat juo ikan. 

Topic: leisures
Marlange pe sada olahraga na tabo do. Molo di huta nami marlange ndang pola porlu mambayar alana balga do tao di huta nami na boi gae inganan marlange. Molo di kota na balga ingkon pakaluarhon hepeng ma molo marlange,alana ingkon lao do halaki tu kolam asa boi marlange. Molo dung somal hita marlange, apalagi i masa partumbuhan on mansai godang do labana. Somalna hami marlange ma najolo tolu hali saminggu, lelengna hami marlangae holan sajom do. Alana dung salpu sajom nunga manghitir daging nami alani ngali nia ek di tao i. Gabe ta pasomal ma marlange sian mulai gelleng asa lam sehat angka dagingta. 

Topic: leisures
Molo adong na manggais barang na sarupa tu hita boi ma tabereng songon dia barangna digais i, jala porlu muse taboto sadia ma arga ni barang nai. Alana sian i, boi ma hita marsiajar songon dia do kualitas ni barang ni halaki. Molo um bagak dope akka barang ni halaki, boi ma marsiajar hita hatop mambahen asa boi um bagak barangta. Gabe unang gabe sogo rohanta molo adong na manggais na sarupa tu hita. Ikkon boi ma hita muse mamereng aha na gabe hahurangan ni dongantai, asa boi muse tabahen gabe sada halobian di hita. Sian sara-sara na gelleng boi ma hita marsiajar lao mambahen na um denggan

Topic: business
Logu daerah sian Kalimantan Selatan on taranata sesara ndang sengaja diciptahon dung masyarakat setempat sesara gait mangendehon tembang laho mandongani nasida mambahen sada kue ima na sian pisang margoar Rimpi. Rimpi ima salah sada kue khas Banjar dai na tonggi jala ciri khas pisangna tarasa dope. Isi ni sian logu  Ampar-ampar pisang on sandiri ima mansaritahon binatang na gelleng na maroar bari-bari na las rohana mangingani pisan na lagi di ampar (disusun). Asing ni im logu on pe jotjot pahe manang diendehon laho pabiarhon dakdanak manangko kue rimpi na dijomur di toru ni  las ni ari, alana di bagian akhir laguna adong hata dikitip bidiwang (diharat biawak) 

Topic: culture & heritage
Danau toba tontu manjadi salah sada destinasi na bahat halak na giot mar kunjung molo adong di Sumatera Utara. Molo madung siap sian danau toba ulang lupa kehe mamutar tu tempat wisata Rumah Ikan naterbengkalai. Bahat do halak na tinggal di sakitar ni tempat on halak mandokkon na rumah ikan na marukuran na godang ima 20 meter panjang na rap 10 meter ginjang ni bangunan nai. na jolo tempat nai restoran do i, tai harana restoran nai hurangan halak na markunjung tu si akhirna di tutup ma i. inda be dilestarion tempat nai sampe sannari. Harana inda be dilestarion makana terbengkalai ma i rap bahat na madung marsegoan bahat halak na mambaen graffiti, makana bahat halak na markunjung tu son giot marfoto-foto harana unik.

Topic: leisures
Sada sara na boi mambahen tarbarita inganan wisata na adong di hutanta boi do tabahen marragam sara. Molo si Poltak di poto ibana ma angka inganan wisata na adong disi, dibahen ibana tu angka media sosialna. Sian i ma dibereng angka jolma, na mansai bagak inganan i hape. Ima panarikna dibahen ibana, alana nuaeng nunga mansai tarurupan jolma i lao mambaritahon angka na adong. Holan adong pe media soasialna nunga boi mambahen tarbarita huta i. So na adong ongkos lao tapakaluar lao mambaritahon i sude. Gabe i sara na boi ta tiru nuaeng on asa boi di inganan ta be boi tabahen songoni.

Topic: leisures
Marlojong adong ma metode makhluk mangolu untuk margorak na mamungkinkon manusia dohot binatang margorak dengan copat manggunahon pat.Marlojong juo targolong tu bagasan olahraga aerobik. Tak heran, manfaatna pun sarupo, yakni manjago kesehatan jantung.Saat berlari, tubuh mambutuhkon oksigen lebih bahat. Hal on mambuat jantung memompa darah lebih gohok tu sude tubuh.Inda i sajo, jogging maningkatkon kekuatan otot dohot tulang. Saat marlojong, hamu porlu mangayunkon betis dohot lengan. I mambuat otot mu berkontraksi sehingga manjadi lebih kuat. Selain itu, tanpa hamu sadari, marlojong mambuat tumit mu menghentak lurus tu parmukaan. Gerakan on mamparkuat tulang dohot otot pat dalam menahan berat tubuh.Jadi, jenis olahraga ini pun memberikan latihan kekuatan bagi otot Anda.

Topic: sports
Salah sada jenis olahraga na adong juo manfaat na ima sepak bola. Sepak bola i ima jenis olahraga na fokus na tu gerakan ni otot pamatang ni hita di bagian toru, terutama na di botis rap pat. Sepak bola i bisa do maningkatkon kemampuan ni pamatang ni hita giot manjado keseimbangan. Manfaat na di dapot sian olahraga sepak bola i ima bisa mangurangi lemak na adong di pamatang ni hita rap bisa maningkatkon massa ni otot ni pamatang ni hita inda adong lemak na. Molo mar sepak bola hita sababak bisa do i mambakar 447 kalori. Fungsi rap dohot kakuatan otot rap dohot tulang na adong di botis i dohot do i maningkat molo rutin mar sepak bola.

Topic: sports
Si Lasma martingkat tolu do jabuna di huta. Halaki ma nampuna jabu na umbalga. Molo nibereng sian parkarejoan ni natorasna, naboi do halakon puna jabu nasai balga. Molo di jabuna si Lasma on olo do mar olahraga na neang-neang. Dibahen na martingkat on jabuna, ganup manogot dohot botari olo do ibana mardalan di balatuk ni jabu nai. Sajom ma ibana sadari lao nakkok dohot tuatna. Nenget-nenget ma ibana mangalangka mabiar sotung gabe tartuktuk annon gabe madabu. Molo nibereng sian pardaginganna nian mansai balga do bereng halombisna binahen na jotjot i ibana mardalan i balatuk ni jabuna. I ma na porlu taparrohaon asa boi taulahon di ingananta.

Topic: sports
adong ma sada lapo na mangadis bakso disimpang jabu nami goar ni lapo ima lapo ni mak sabar. lapo naon jonok tu dalan balga namam bahen lapon rame hian pangadis bakso on pe burju. bakso na digadis nai tabo balga balga jala molo mangalean juhut na pe tu bakso i bahat hian, argana murah, molo isi ni baksonai adong di bahen tolor, adong dibbahen tanggo-tanggo ni juhut, adong isina cabe tung marragam ma tahe isini angka bakso nai dibaheni molo di allang ditempat olo do dilean gratis tes manis tua hu benna langganan i, ido mambahen lomo hian roha hu manuhor bakso disi.

Topic: food & beverages
Si Tiur molo di pangarantoan na kuliah on ndang manuhor indahan do, alana ndang sanga sipata ibana mangalompa indahanna dibahen leleng-leleng ibana di kampus. Adong do muse ibana ditogihon akka dongann mangan di luar asa unang pola mangan pe di kosan. Alai lam leleng marpikkir ma ibana, lam godang do suda hepengna molo mangan di luar. Dibahen i manuhor magic com ma ibana sautna asa boi mangalompa indahan di kosan. Gabe andorang so borhat ibana tu kampus, dibahen ibana majo boras on tu bagasan magic com, ditinggalhon ibana ma holan dibahen. Sahat ibana arian dung sidung parkuliaonna nunga boi ibana pintor mangan be.

Topic: technology
Masoon job ni roha ni halak tu hal photography mambaen karejo na marhubungan tu gambar. Food photography salah sada nan a bahat peminat na. harani bahat na ma marminat no food photography mambaen profesi food stylist martambah bahat peminatna. Molo giot manjadi food stylist hal na paling utama na diparateon ima akkon adong pengetahuan nia di dalam bidang bahan panganon, adong  juo pemahaman tentang bidang pangolahan panganon.  Habis i molo giot manjadi food stylist akkon mangarti do i tentang karakteristik ni panganon i. rap akkon mamboto aha gizi ni panganon na giot i susun halai rap inda tola buta warna dan na paling ponting i akkon kreatif rap inovatif. 

Topic: food & beverages
Turiturian on dibaen muse di tradisi Mahayana songon sada karya sian sikola Sarvastivada. Dibagas cerita Mahayana, bagian panjoloan sian Lalitawistara digombarhon ima sada meditasi na bagas di halilingi cahaya ilahi. Tingki angka Dewa di surgo Tusita manjalo pangidoan Bodhisatwa lahi tuat tu portibi jala tubu muse gabe sahalak Buddha laho mangaleon bimbingan jolma na lilu jala paulakhon tu dalan na sintong. Marhite gabe jolma ima margoar Buddha Gautama. Di panel na mangihut diceritahon, Dewi Maya permaisuri Suddhodana, Raja sian Kapilavastu marnipi mamereng sada gajah na bontar martaring onom ro masuk tu dagingna. Gajah na bontar i tuat sian surgo Tusita pahe kendara bunga terati jala ndang asing ima Bodhisattwa i.

Topic: religion
Godang sian pemedek  na losok mamboan canang sisa sembahyang laho dibalongkon di inganan sampah. Atik aha na dipingkirhon, dung sembahyang pintor mulak. Ra annon adong do parkarejo na paiashon ninna rohana. Molo ndang hita na rappak manjaga hasucian jala haiasan Pura ise be na manjagana. Ra mura jala memang hawajiban pemangku na ingkon paiashon sisa canang di pelinggih manang piasan pura. Alai, di lante inganan hita sembhayang ai na ingkon kewajiban ni nasida do tong laho paiashon? Beta ma hita marpingkir na ias, dung sae sembahyang. Unang be manadinghon sampah canang sisa sembahyang dohot sampah plastik mararakan di Pura. Alana paiashon sampah pe ima tanda baktita tu Tuhan.

Topic: religion
Amang si Parluhutan gabe tokoh adat na mansai dipasangap do di hutana, alana marragam do akka pambahenan na denggan na nunga dibahen ibana di huta i. Ala nunga leleng ibana adong di huta i, gabe godang ma diboto ibana akka namasa sian najolo sahat tu saonari di huta i. Ido mambahen adong pe akka parsoalon na diadopi akka jolma i pintor lao ma tu ibana. Godang do akka jolma na imbaru na adong di huta i, alai ndang godang diboto akka namasa sian najolo, gabe pintor tu Amang Parluhutan do na mamboto jala manjalo pangurupion. Nasa tolapna, ima dibahen lao mangurupi akka jolma na adong disi.

Topic: culture & heritage
Molo tikki marbola ma hita, nunga mansai tabo hita na marbola on alani ni tabo akka donganta be gabe mansai marsitutu na marbola on. Hape tompu ma tikki na marbola on, taralit ma pat ni donganta alana hona sipak ni alonta. Boha do hita mamereng songoni, tapatorus do na marbola on manang tapaso. Molo mamereng nasongoni ikkon tor hatop do ta urupi dongan taon, alana ndang sai taboto molo tapasombu gabe lam hancit ma ibana. Alai molo tor taboan marubat boi ma um hatop diubati, gabe ndang pola posa be annon dihilala ibana. Molo ndang tapatorus pe na marbola i ndang pola boha i.

Topic: sports
Tiap jolma puna sarana sandiri-sandiri untuk mangatasi rasa male di sangga borngin ari. Biasana, sipanganon on gabe pilitan andalan, songon mi. Hape, adong do inuman na bo mengatasi rasa male, yaitu teh ijo. Teh ijo sandiri puna gok jenis dohot merek. Alai, teh hijau marupahon sala sada inuman na mura jualon, na mura jumpaon na di minimarket manang toko swalayan. Arga teh ijo on pe dijual mura hian. Inuman on mura ibahen dohot bagak manang tu ise, manang tu dakdanak, naposo, manang muse tu jolma dewasa. Daripada mangallang siallangan songon mi instan, tumagon manginum inuman na pasehaton. Ndang porsea, teh hijau boi mangatasi rasa male ho? Pahatop suba dohot pabuktihon ma!

Topic: food & beverages
Mampature sistem ima salah sada cara na bisa hita lakuon molo hita sedang mangalami karugian harana mampature sistem i ma salah sada na na manyebabkon mangalangi karugian ima adong na salah di sistem bisnis na hita dalankon na adong di preusahaan ni hita i na hurang topet. Sistem ni bisnis i markaitan do i tu sumber dayo ni manusia na adong di bagasan ni perusahaan i. makana sian kondisi i, hita porlu mangalakuon tinjauan tu sumber daya manusia na adong di bagasan ni perusahaan ni hita, sanga madung parkarejoon ni halai madung deges, molo inda makana porlu hita mangalakuon tindakan. Makana molo bisa hita mangalakuon perbaikan sistem bisnis ni hita i rap manjalaki informasi sanga aha na salah di sistem bisnis ni hita i na manyebabkon tarjadina karugian.

Topic: business
Doppak au na jolo SD, pas do i pelajaran ni ami waktu i mata pelajaran Agama Islam. Hami marsiajar wajtu i tentang keutamaan ni sumbayang. Guru agama ni hami i manorangkon tentang sude persoalan na mambahas tentang sumbayang. Mulai sian tata cara sumbayang i, manfaat ni sumbayang i, sampe tu ganjaran ni molo maninggalkon sumbayang. Waktu i guru agama ni hami i mandokkon molo hita manginggalkon sumbayang masuk narako ma hita i, mandapotkon siksa kubur ma hita i, molo masuk api narako di siksa mai, di tutung ma ise na maninggalkon sumbayang i. Makana harana i sampe sannari ima hal na inda bisa hu lupaion harana doppak saat i au mabiar molo giot maninggalkon sumbayang. 

Topic: religion
Senam ima salah sada olahraga na paling sippan na adong bahat tardapot manfaat na. Doppak senam, hita inda porlu mangaluarkon peralatan olahraga na godang-godang harga na harana jenis ni olahraga senam on fokus do i tu gerakan rap dohot mangiuti iringan lagu. Senam juo biasana manyonangkon do i harana adong malibatkon bahat halak rap manggunaon lagu na bisa mambangkitkon semangat. Doppak senam, hita manggorakkon sebagian godang otot na adong di pinggang, tangan rap dohot pamatang. Makana i bisa maningkatkon laju na parnapasan rap kinerja ni jantung i pas mamompa mudar. Jadi secara keseluruhan, senam i bisa do i manyehatkon jantung.

Topic: sports
Bakso adong ma panganon na tarbahen sian juhut lombu. Pembuatan bakso mamake campuran topung. bahen tubuan bakso na tabo. langka parjolo adongma dohot manjumpanghon juhut lombu lambok. Ketika juhut na digunaon muse lambok. akan mangalehon bau na mangguga lomo ni roha. Juhut lombu laho digiling rap topung. Molo hamu giot mambahen bakso na tabo. tudostudos juhut dohot topung adongma sada banding sada. Molo ia giot mangarohon bakso na lobi tardundung maka bisa panaekhon persentase topung . saleleng parkaro manggiling pe pamasukhon bumbu. Biasana bumbu na digunahon adongma bawang nabottar, lada, sira dohot hatumbar. tontu parantanan bumbu muse diparateatehon. Jika juhut topung dohot bumbu madung marangkup. On pe tompa bola-bola adonan huhut di bolgang manjadi bulat dohot mangumbang tandana bakso madung masak.

Topic: food & beverages
Molo ndang marhambang angka transportasi na adong disi, mansai maol do maju angka inganan wisata na adong disi. Alana marpikkir jolma i molo naeng ro tusi. Songon dia ma bahenon ro nga mansai dao sian hutana, ale ndang adong dalan tusi. Molo ndang adong jolma na naeng ro tusi, songon dia ma annon angka jolma na adong i inganan wisata i, ndang adong be annon dapot ni halaki, alana nunga lam otik jolma na ro. Ido ingkon mansai ringkot pamarenta na adong disi mamparrohaon i sude asa boi maju inganan i, alana molo holan masyarakat do ndang na boi maju annon angka aha na adong disi.

Topic: leisures
Kurma marupahon sala sada sipanganon na dilomoi omahu. Sangga Idul Fitri, omahu pasti manuhor kurma asa diallang sude tondong. Rasana na manis dohot dagingna na lambot mambahen kurma gabe sala sada sipanganon halomohon sude jolma. Nutrisi na adong di bagas buah kurma on pe bagak hian. Godang vitamin na adong di bagasna na denggan bagi kesehatan tubu. Alani i ma, kruma ndang holan sipanganon biasa. Sipanganon on tarbukti boi mambantu manyembuhkon akka sahit molo diallang rutin dalom porsi na pas, songon hansit butuha, mambantu pamulihon akka na habis hipas, menetralisir asom di bagas tubuh, juga mangatasi sembelit, manang akka sahit aha pe.

Topic: food & beverages
Porlu do marsiajar hita tu hata ni Debata, molo di halak kristen marsiajat ma sian Bibel, alana dibagasan ido dapot akka parsiajaron tarsingot hata ni Debata. Molo tajaha tarsingot tu Si jona, Imana ma sada Naposo di Debata nahasea nagabe panorangion tu sada Luat, alai tagan so lao imana tu Luat i, mangalo do imana jala lao sian tu luat na asing, alani mangalo imana gabe diallang Ihan Raja ma imana i pe tong alana dibolokkon do imana sian parau na di tompangina. I ma sada nasoporlu sitiruon molo nunga disuruh tor niulahon ma nian asa unang gabe hona akka parukkilon.

Topic: religion
Godang jolma nang suka mangallang roti, nang ansiat camilan manang nangpe allangon sahari-hari. Alani pe, dang saotik jolma nang giot jadi pambaen roti manang disebut baker. Pambaen roti i adong tanggun jawab tu manggabunghon bahan-bahan na i ukur bagas mangkuk pancampuran, pangaoran, manang alat mangalompa lainna, laos mambaen adonan bagasni wadah, laos mangatur suhu oven dohot mamanggang. Nangpe tarbege ambung, manjadi pambaen roti ingkon kreatif. Ia ingkon boi mampartahanhon resep huhut paherbang resep baru. sahalak baker boi karejo di toko roti, restoran, hotel, manang bisnis lain. Nangpe holan mambaen roti, sasahalak nang jadi baker boi mandapot gaji sian 3-5 juta rupiah par bulanni.

Topic: food & beverages
Istilah "panuhor ialah raja" marupahon istilah na biasa hita  bege di bagasan dunia parbisnisan. Dalom pigapiga sisi, hal on tontu botul. Alai, terkadang pigapiga jolma manggunahon istilah on tu mangulahon hal saenakna, contohna ma pangunjung hotel manang panginapan. Adong pigapiga jolma na manggunahon fasilitas hotel dengan asal. Nasida bahkan maninggalhon kamar dohot berantakan hian. Ndang jarang, nasida manginggalhon godang sampah sipanganon manang inuman di bagasan kamar hotel. Hotel memang puna patugas pangiashon sude kamar di hotel. Alai, ansiat pangunjung pe puna kewajiban asa manjaga akka barang na di bagas hotel dohot kebersihan hotel. Jadi, mulai sian saonari, eta biasahon dirita tu jotjot manjaga kebersihan, di hotel pe manang di dia pe hita.

Topic: leisures
Bahat do angka halak na mandonghon molo dengke naniura dohot dengke natinombur sarupa alai mahat do muse mandongkon marasing, molo dengke nanira ima nadibahen holan dirondam sajo dohot asom jala dang dilompa diginjang ni api rapdohot angaka bumbu huning khas batak toba alai molo natinombur dilompa diginjang ni api mardongan rap dohot angka bumbu khas ni batak toba. ima namam bahena angka jolma naso mangantusi taringot ni pangalompaon ni dengke i gabe di pados dos sajo ujung na gabe barbalikan nama pangantusison nai adongma mandonghon naniura i dilompa diginjang ni api adong na mandonghon natinombur i dirondam sajo rapbodot asom.

Topic: food & beverages
Markobun ima hal na paling sonang u rasa, harana bahat do u rasa manfaat ni markobun  on. Harana job rohakku markobun di pasiap ayahku ma tano di au saotik giot manyalurkon hobby ku. Di tao i au bahat mananom sayur, lasiak rap buah-buahan.  Harana mulai menek madung tarida do di dirikku job rohakku markobun. Harana doppak menek dor do au manolongi oppugn ku panen sayur na di tanom ia sendiri. Harani i ma job rohakku markobun. Hasil ni kobun ki terjamin sehat harana au mananam sendiri, inda adong manggunaon pestisida. Sayur rap buah na hu tanom i marhasil marbiuah lobat rap bahat buah na godang-godang dope.

Topic: leisures
Sarapan na ditawarhon hotel na puna 193 bilut on maragam, milai sian sipanganon khas Indonesia sampe western. Ahu pe mambuat samangkok soto manuk, indahan ponsal na tabo hian, indahan goreng, dohot jus jeruk. Dungi, hu bereng botol-botol na hunik di sada karanjang di sabola hidangan indahan ponsal. Natana,  Hotel Puri Asri paradehon jamu Kunyit Asam dohot Beras Kencur. Ahu pe mamesan Beras Kencur, dos tu umur hu na bau kencur, dohot mamillit inganan hundul di ruar restoran. Dung i hu nikmati sarpan huhut manatap Gunung Sumbing dohot saba na rata. Borgo! Dung sae sarapan laho ma au tu  bilut managrade laho mulak.

Topic: leisures
Adong ma na taon na salpu sada inganan na piral i huta nami. Goarna Tarabunga, inganan mansai bagak hian. Hera dolok na timbo do ibana. Boi do hita mardalan pat, makareta, manang marmobil tu ginjang ni dolok i. Dung sahat di ginjang boi ma hita mamereng tao toba na mansai balga. Bolak do lao parmeaman di ginjang, gabe boi ma mamboan angka dakdanak. Adong do muse kode di ginjang. Olo do sipata male angka jolma i, boi ma mangan di ginjang ni dolok i. Ima sahat tu saonari mansai rame jolma ro tusi. Alana mansai ngali do inganan na adong disi. Sai boi ma dijaga angka jolma na adong disi.

Topic: leisures
Acara adat Turun Mandi ima marupaon upacara adat minang na dilksanaon di bagasan ni rangka pangarayaon ungkapan raso syukur tu Allah SWT harana madung lahirna seorang bayi na baru tu dunia. Tujuan sian upacara on ima giot mampartandaon tu masyarakat harana madung lahir katuruan na baru sian kaluarga sanga pe kalompok tartottu. Biasana upacara on dilaksanaon doppak anak madung mandegeon umur tolu bulan. Syarat-syaratna akkon diparateon di bagasan ni upacara turun mandi on ima, upacara on akkon dilakuon di batang ni aek (sunge), kaluarga ni bayi on akkon manyiapkon batiah bareh badulang ima boras na di goreng, tardapot sigi kain buruak, obor na tarbaen sian kain na madung masubak sanga pe kain na madung sego. Manyiapkon tampang karamabia tumbuah sanga pe (bibit ni harambir na siap tanom) baru manyiapkon tangguang rap manyiapkon palo nasi ( na madung di balut dohot arang rap mudar ni manuk)

Topic: culture & heritage
Seafood ima sala sada sipanganon na hatop sega, alana kandungan protein na timbo hian mambahen bau busuk na songik. Laho tu haporluan mangalopa Super Indo manaran hon molo mamillit seafood na segar, asing ni daina gabe tamba tabo, kandungan protein na pe um bagak. Godang ina-ina na ndang boi dope mamillit seafood na sitoho bagak dope. Nion ma ciri-ciri ni udang segar; 1. Warna udang segar marwarna tio ndang adong bintik-bintik na birong. 2. Udang segar botang, molo ditekan, daging udang karas. 3. Pat, uluna, dohot kulitna ndang mura malua. 4. Bau ni udang segar khas amis ndang bau busuk.

Topic: food & beverages
Godang do ende Batak na mandok tu hita ganup anakna asa boi hita pasangaphon akka natoras ta. Boasa ikkon tapasangap natoras ta i, alana mansai godang do labana tu hita. Naparjolo, ajaran ni ugamo godang do mandok ikkon pasangaponmu do natorasmu asa sude akka na hita kareja boi hasea. Alana sai ditangiangkon natoras ta do hita asa gabe anak na hasea, tangiang nai do mambahen hita asa boi mamolus angka ari na naeng ro. Molo ndang boi hita pasangaphon natoras ta nga mansai maol be annon hita mandalani ari tu joloan on. Ido umbahen mansai ringkot hita patu tu natoras ta.

Topic: culture & heritage
Bicycle crunch mambiarkon lengan beristirahat, tetapi manitikberatkon di bagian tengah tubuh dohot menggerakkon tubuh bagian ginjang dohot toru secara bersamaan. Penekananna adong ma menyatukan siku dohot lutut na berlawanan sambil tetap mempertahankon punggung rata di lantai.
Berbaring telungkup dohot posisi pat di ginjang meja (lutut ditekuk sambilan pulu derajat dohot ditumpuk di pinggu). Letakkan tangan di balakang ulu, siku ditekuk dohot arahkon tu samping. Gunahon butuha mu  untuk meringkuk bahu. On adong ma posisi awal.
Putar untuk membawa siku kanan tu lutut kiri, sambil secara bersamaan maluruskon pat kanan.
Kemudian, putar untuk membawa siku kiri tu  lutut kanan, sakaligus maluruskon pat kiri.Lanjutkon sisi bergantian selama sa menit. Lakukan dengan lambat dohot mantap sehingga dapot benar-benar mamutar dan merasakan butua karejo.Squat manggunaon gerakan na sangat sederhana. Manfaatna adong ma membentuk otot kaki, meningkatkon kekuatan dohot  keseimbangan, dan sebagainya.Posisikan tubuh untuk berjongkok 90 derajat. Gunakan boks untuk memosisikan seolah sedang duduk.Posisi punggung rata atau inda tola mambungkuk.Bertumpu pada tumit. Fokuskon squat dengan mendorong pinggang tu balakang yang akan mambuat badan bertumpu pada tumit.Posisi pat harus tepat. Usahaon posisi pat terutama lutut dalam posisi na sarupo. Hindari lutut bergerak tu arah bagasan  supaya inda mambuat tekanan berlebih dan mangakibatkon cidera lutut.

Topic: sports
Molo lao hita tu sada inganan na adong inganan wisatana na mansai bagak, ingkon boi ma tarencanahon aha pardalanan ta disi. Hea do hami lao mardalani tu Samosir, mamboan mobil ma hami sian jabu lao mangalilingi tao toba i. Mansai bagak do dalan na adong disi, gabe boi ma denggan hami mardalani. Dung naeng taripar hami sian pulo samosir tu balige, mamangke hapal peri na adong disi ma hami. Sian jaman nisi Jokowi nunga lam bagak be angka transportasi na adong dison, padohot ma i adong kapal peri. Angka masyarakat na adong pe disi boi ma tarbantu pardalanan ni halaki tudia pe halaki mardalani.

Topic: leisures
Sian dakdanak, au nunga puna hobi manulis. Au mamulai kabiasaan on dohot manulihon kegiatanhu saharia-ari di buku arian. Sian i ma, au mulai manulis puisi dohot akka carita-carita fiksi. Manulis marupahon hal na paling mudah na boi diulahon ise pe dohot andigan pe. Mamiliki hobi on ndand mamorluhon modal na balga. Apalagi di zaman saonari, hamuna boi manulis di HP manang laptop hamuna. Tikki on, au lobi sering manulis di catatan HP au sandiri manang langsung di blog milikhu. Lewat manulishon bitik sahari-ari, parasaan, dohot ide-ide na hupikkirhon, au gabe tarlatih mamilit hata0hata na giot hudokhon. Tontu angkup on mambantu au kamampuan public speaking-hu hian.

Topic: leisures
Rempah-rempah, songon baoang na rara, baoang na bontar, marupahon bahan siallangon Indonesia. Na jolo, hita muse manggunahon penggiling na tarbaen sian batu manang dijou cobek. Cobek adong na tarbaen sian batu kali, batu gunung, manang batu andesit. Alai, adong pe cobek tiruan nang tarbaen sian sampuran semen. Alai saonari, di jaman modern, hita manggunahon blender tu palamothon bumbu siallangon. Adong blender na tarbaen sian kasa manang palastik. Panggunaon blender tu ppalamothon bumbu manjadi lobi mudah jala hatop. Ho holan porlu mangaloplophon sude bahan tu bagas blender jala manutupna. Patehon blender tarpasang dohot listrik be hamu boi manyalahonna tu mandapoti bumbu silompaon nang ho parsinta.

Topic: food & beverages
Hananaik ni Jesus tu Surgo sada ari na balga do di ugamo halak Kristen. Hananaik ni Jesus dirayahon dung 40 ari parheheon ni Jesus sian maut. Hajadian on dibereng akka muris-muridna do, Jesus tarangkat tu Surgo dung i tompu ma mago tartutup ombun. Andorang so naek tu Surgo nunga ditonahon Jesus tu akka muridna asa gabe sitindangi dohot mambaritahon akka barita nauli tu ganup jolma. Ndang diantusi akka murid na dope aha na idok Jesus, alai adong ma tondi porbadia na ro jala paingothon tu halaki lao mangula hata ni Tuhan, sian mulai inganan nai sahat tu ujung ni portibi on.

Topic: religion
Hita sebagai manusia na mangolu di dunia on, wajib do hita manuntut ilmu. Harana manuntut ilmu i marupaon kewajiban na wajib hita jalani harana i mangalehen pengetahuan tu hita sebagai manusia aso hita boto sanga songon dia mambedaon na pade rap dohot mambedaon na so pade di hangoluon ni hita on. Manuntut ilmu i kewajiban aso hita bisa mandalani hangoluon on. Hita manusia mambutuh kon ilmu pengetahuan molo sanga songon dia pe i. Harana ilmu i bekal ni hita giot mandalani sanga songon dia do hita. Ilmu i bisa do pataruon hita tu manjadi halak arah na kehidupan nai na denggan rap manjadi on hita halak na martaqwa. Harana martaqwa i mandapotkon keistimewaan do i di sisi ni Allah SWT. Makana hita sebagai manusia wajib do i manuntut ilmu.  

Topic: religion
Botari na i nungga hu dok tu oma molo au sir hian rohangku naeng mandai inuman bunga telang. Alana omak puna tanoman na sandiri, jadi panen 2 gomak ganup manogot ma diinum omak. Nabodari aru-aruku maol mambondut sahat tu pagi songoni dope hansitna. Dung hu inum bunga telangna gabe um miran dabah. Daina songin hua ni bayam do. Hu pa suda ma sada cangkir, alana ndang pala langu. Khasiatna sitoho na i mantap hian ma. Sogot na i ndang hansit be aru-aruku di kantor. Hu boan ma tu kos deba, boi do dipakoring, Manang andigan hansit muse aru-aruku pittor huseduh air panas. 

Topic: food & beverages
Transportasi on mansai ringkot lao mamboan angka wisatawan sian inganan asalna sahat tu inganan wisata na adong di hutan ta. Angka aktipitas di inganan wisata mansai boi mandukung angka ulaon ekonomi na adong i masyarakat. Ido mambahen mansai ringkot angka parhambangon transportasi wisata i nitingkathon. Apala nueng nunga adong dibahen pamarenta angka wisata super prioritas  i ma Toba, Borobudur, Mandalika, Labuhan Bajo, dohot i Manado. Ingkon boi do denggan angka tranportasi udara, tranportasi laut, transportasi darat, dohot angka transportasi na asingna. Ido na boi tu joloan ni ari on lam maju ma inganan wisata i. Angka jolma na disi pe maruntung pamarenta pe lam tarida ma goarna.

Topic: leisures
Kagiatan na lain na bisa mangisi waktu luang ima paiaskon email. Paiaskon email mungkin tarbege sepele rap dohot inda ponting. Tai email na bahat i mambaen hita manjadi bingun dohot susa manjalaki emai na potting sian halak. Inda di si sajo, email i manjadi marappar inda manarik tarida harana bahat email na so potting. Molo giot manata email aso manarik tarida pisahkon ma email na potting aso inda mamenuhi kontak masuk ni email ni hita. Hapus juo ma email na masuk tu kotak Spa, dohot Sosial aso inda bubung email ni hita. Tandai ma email na dia sajo na madung inda potting na bisa di hapus.

Topic: leisures
Mangutamahon komunikasi dan giot mandengarkon
Salalu tarbuka di bagasan markomunikasi dan giot mandengarkon pasangan marupahon ciri na dipunai halak dohot hubungan margandak na sehat. Sepasang kekasih na manjalin hubungan sehat akan sadar bahwa aha na adong di pikirkon halai masing-masing hanya diri halai sendirilah na boto. harana i, kamampuan markomunikasi dan mandengarkon manjadi hal na ponting bagi pasangan tersebut.
Pacaran akan jadi marmasalah bila masing-masing pihak marasa bahwa ia inda porlu manyampehon keinginanna harana harusna pasanganna madung boto aha sajo na ia inginkon, tanpa diberi tahu. Kehidupan setelah marbagas mungkin dibayangkon sebagai bunga-bunga na senantiasa marmekaran di taman. Apalagi, nikah muda seakan-akan manjadi tren setelah para figur publik songon marlomba-lomba mamparlihatkon kemesraan kahidupan rumah tangga halai.

Topic: slice of life
Tari Saman ima tarian na marasal sian daerah Istimewa Aceh na tarkenal di bagasan Negeri sakaligus di mata dunia. Tarian on biasana dilakuon oleh bahat halak panari na dilakuon dohot kombinasi gorakan na juguk rap dohot gorakan na satonga jonjong. Panari Saman on juo biasana sakaligus marende di ginjang ni panggung sambil marende. Panari biasana manggunaon kostum marwarna-warni tai totop sanada dohot ikat na di ulu rap dohot kain batik Aceh na manjadi di toru na. Panari saman on juo biasana marhijab harana halak Aceh mayoritas na maragama Islam. Tarian on dapot dimaknai sebagai bontuk kebersamaan, kakompakan harana tarian nai na manuntut panari nai giot kompak. Salain on tarian on juo mancerminkon pandidikan, keagamaan, sopan santun rap dohot kapahlawanan harana panari diibaratkon sabagai sabuah bala pasukan.

Topic: culture & heritage
Molo hita ligin, di loba i adong do i beberapa sifat na mulia sian loba i na bisa do i diteladani manusia ima na pertama, loba i mangan panganon na denggan, songoni juo songon hita, hita sebagai manusia molo giot manjalaki kareso sanga pe giot mamulai sesuatu akkon hita jalaki do i na pade-pade.  Na kadua ima loba i inda o mambuat sanga aha pe sian bunga molo inda adong manfaat na, loba i mambuat hubungan na denggan sian bunga na lain, makana hita sebagai manusia akkon puna hubungan na denggan tu manusia na lain. Makana hita sebagai manusia akkon marusaho do i mangalakuon hal na denggan sanga tu ise pe. Ima contoh na bisa tarbuat sian loba i tu hita. 
 

Topic: religion
Mamereng akka barita nuaeng na lam ari ndang mambahen akka na suman be tu akka panontonna. Molo nibereng na adong di TV nuaeng na godangan pilm taringot tu na marhubungan parhalleton, alai ndang adong na denggan na naeng nibuat sian pilim na songoni. Nagodangan muse akka barita gosip taringot tu akka artis na adong, hape molo diparrohaon manat ndang adong labana tu akka jolma. Akka barita parbadaan ganup parsikkola ima na jotjot dibahen di TV. Molo songoni do torus akka barita na dibahen tontu do ndang godang labana tu akka na manonton, jala olo do sautna mambahen parbadaan tu akka dongannna tarlumobi na di sikkola.

Topic: technology
Adong do mandokkon ndang tabo mian di hampung alana ndang godang lao dikarejoi disi jala ndang boi godang lao ni dalani. Molo nibege akka hata na pola sintong doi alana, molo di hampung boi do godang akka karejo, alai ndang songon karejo na adong di kota na balga ikkon lao ma tu kantor manogot ni ari dung i mulak ma borngin. Molo di hampung ndang na songoni, lomonta do mangatur sadiari hita lao tusi, molo hatop hita lao boi ma hatop nikarejoan sude akka na adong di pollak i. Jala ndang sada paringkonan ikkon lao hita ganup ari tu pollak, saguru tu hita do sude mangatur

Topic: slice of life
Pangihut Buddha manurat jala mangkladifikasihon ajaran Buddha ima dibagas 3 buku, Sutta Pitaka, Vinaya Pitaka, dohot Abidhamma Pitaka. Sutta Pitaka marisi angka ceramah manang jamita Buddha dohot murid-muridna. Ajaran tarsingot tata sara meditasi diungkaphon dibagas sajak, kata khiasan, syair, hata mutiara, dohot na asing, na marhaitan tu ajaran samadhi. Vinaya Pitaka marisi peraturan angka biksu na diparade laho gabe sahalak uluan ugamo. Isinia mamuat 227 mansam tata cara ngolu angka biksu dohot biksuni. Abdihamma Pitaka marisi interpretasi dohot analisis sian konsep-konsep utama BIddhis tarsingot ajaran uhum metafisika dohot psikologi. Asing ni i pe mamuat ajaran tarsingot tu filsadat timbo na manolopi habonaran abadi.

Topic: religion
Siallangan dohot inuman na manis dapot mambahen otak paluhaon hormon serotonin dohot mambantu manstabilhon  suasana ate mencegah depresi. Hapengnai, nda saotik au pajumpa jolma di sakalilinghu na lomo roha mangallang manang manginum inuman manis. Alai, di sude jolma i, adong do donganhu na benci sipanganon manang inuman manis. Donganhu mandokhon molo imana dang hea sama sahali lomo sude siallangan dohot inuman manis. Tiap mangallang sipanganon manang inuman manis, imana mandok molo i do mangalehon dampak tu ibana, songon batuk, jerawatan, dan naik berat badan. Sangga mangallang, dila na ndang manghilala dai na laen, salain manis. Alani i ma, imana gabe jotjot abtuk. Bahkan, tiap mangida sipanganon manis, imana sama sahali ndang olo tu mansuba. Imana botul-botul ndang lomo aha pe na manis.

Topic: food & beverages
Bagi sebagian halak, tottu madung inda be asing tu kamera analog. Harana kamera analog i kamera na memang madung leleng adong, kamera na madung mar umur. Tai, di zaman na modren sannari on, bahat do halak na mar job ni roha tu kamera on. Bahat do halak na manjalaki kamera on, bahat do halak na giot manabusi kamera on. Harana kamera on na unikan do i rap na degesan do i hasil ni gambar nai, na mangalehen kesan na songon suasana na zaman na jolo. Kamera on manggunakon rol film giot mambuat gambar nai. Film 1.35 (35 mm, full frame) marupaon na bahat halak na mamake na rap dohot mamiliki ukuran na menek sian kamera na lain. 

Topic: technology
Doppak au SMA, au marjagal kesing hp rap dohot aksesoris hp sian online. Au mambuka toko sian market place na adong di salah sad aplikasi di internet. Au majagal sambil sikola harana au sikola na dao sian bagas, makana aso adong tamba-tamba ni hepeng jajan ku makana au marjagal. Au marjagal sian online harana na momoan marjagal sian i, inda bahat mamangan waktu, momo dope mangkarejoon na. Harana na marjagal online i au, bahat ma na mamboto jagal ku i, mulai sian dongan-dongan ku sampe tu halak na sian luar ni kota adong na manabusi jagal ku i. Ima kekuatan ni na marjagal sian online on. 

Topic: business
Naporlu ta ula muse ikkon benget ma hita marlati, alana ndang adong olahragawan na tarbarita molo ndang hea marlati. Molo tabereng atlet bulutangkis najolo adong margoar, Susi Susanti mansai girgir do ibana torus marlati. Sian SD ibana nunga marlati bulutangkis, molo nibereng tingkina mansai ganjang do sahat tu saonari. Ido umbahen di sada tingkki boi ma ibana gabe atlet na mansai tarbarita. Itamba i muse ikkon marsihohot ma hita lao marlati, ikkon adong ma tubu sian bagasan diritta, haduan hita boi gabe olahragawan na tarbarita. Dibahen i ndang marmeam-meam be hita asa boi hasea haduan. Alana sude akka karejotta saleleng on ikkon tahilala do marsogot ni ari.

Topic: sports
Alat musik tradisional indonesia na mar asal sian Lampung salah sada na ima Kompang. Alat musik tradisional Kompang i tarbaen do i sian kulit ni hambeng rap hayu. Alat musik kompang i muncul sarupo rap dohot adong ro penyebaran ni agama islam tu indonesia. Kompang i biasana di mainkon mar cara di pukul. Biasana kompang i di mankon rap dohot syarir sanga pe musik na mar nuansa islami.  Kompang i dimainkon mar cara di pukul. Sannari kompang i di baen do i hiburan molo adong kegiatan sanga pe acara ima songon acara pernikahan, upacara adat, sanga pe acara-acara na lain. 

Topic: culture & heritage
Manfaat na lain na bisa hita dapotkon molo hita mar angkutan umum  salah sada na ima bisa manghemat tenaga. Molo hita giot kehe pardalanan manggunaon angkutan umum bisa do i hita manghemat tenanga harana cukup do hita juguk santai rap maristirahat satokkin, madung bisa do hita sampe tu tujuan na giot hita kunjungi. Inda porlu repot-repot manyetir maroban kendaraan na porlu mamparlakuon fokus na lobih tartottu na lobih manguras tenaga dibandingkon hita juguk sajo di bagasan ni angkutan umum na dioban sanga pe na di kendarai supir angkutan umum nai apalagi ma hita giot manghadapi kamacetan na bisa manguras tenaga rap pikiran.

Topic: slice of life
Arga ni sipanganon di sin maragam mulai sian Rp.20.000 sahat tu ratusan rupiah dos tu jenis lompaan dohot paket na dipillit na ro. Harry pe mandok sahat sadari on rumah makan na dirintis na on nungga puna pelanggan na hot sian maragam kalangan. Piga-piga artis ibu kota na hea manggung di kota Sibolga pasti maradi di RM Thamrin nata pe holan mangallang sop jagung kepiting, kepiting lada hitam, cumi goreng relur asin dohot tauco udang tofu. Ndang holan sipanganon na na gabe andalan, RM Thamrin pe puna sipanganon pambuka dohot panutup na dihalomoi pelangganna. Adong es rumput laut, puding dohot es krim.

Topic: food & beverages
Sannarion molo hita giot mar kompuer, hita tottu mamorluon na i goar na kyboard. Harana canggih na sannari tekonologi i, sannari on adong do goar na teknologi keyboard virtual. Keyboard virtual i ima salah sada bukti na sanga songon dia canggih ni teknologi di zaman sannari on. Harana virtual keyboard i ima keyboard na so adong barang na. Bisa do hita mangetik sanga aha pe na giot hita karejoon di komputer i mar virtual keyboar langsung di ginjang ni meja i inda porlu be hita maniop keyboar nai. Sannarion madung bahat do halak na mamake virtual keyboard i di kantor.

Topic: technology
Alame ima panganon khas ngen mandailing na tarbuat ngen gulo merah,gulo pasir,topung,sipulut rap sattan na dimasak sampe kantal. alame on juo sering didokkon halak dodol mandailing. tradisi mamasak alamae sanga pe dodol mandailing on biasana dilakuhon dua halak. harana prosesna leleng sampe memerluhon waktu rap tenaga na gogo anso alame nai inda mosok sanga pe mambeku. biasana tradisi alame sanga pe dodol mandailing on dilakuhon sakali sataon ima pas manyambut arrayo idul fitri rap acara-acara besar tarsongon marbagas. halak na paturehon alame sanga pe dodol mandailing on dimandailing manjadihon alame i sabagai mata pencaharian na pemasaranna tombus sampe tu malaysia. 

Topic: food & beverages
Kurambiak ima marupaon salah sada senjata tradisional na marasal sian daerah Sumatera Barat. Kurambiak on mamiliki bentuk na unik, harana bentuk nai na unik manjadion kurambiak i tarkenal di bahat daerah di Indonesia harani tarkenal na  kurambiak on sampe tu luar negeri. Senjata tradisional kurambiak on juo mamiliki bentuk songon kuku ni macan. Bope kurambiak i mar asal sian Sumatera Barat na mamiliki bentuk na tardokkon menek. Tai molo manggunaon kurambiak i dibutuhkon do i keahlian na khusus. inda bisa sembarangan halak mamake na, harana kurambiak i tajom. Salain i sannari on kurambiak i digunaon masyarakat giot mancabut rumput harana tajom nai na deges. 

Topic: culture & heritage
Tingki marmeam sepak bola tingki i, hami ndang hea mananda tingki. Ndang adong muse batas akhir andigan sae mainna. Holan adong dia pananda akhir pertandingan; naparjolo, ala nungga loja,napadua markumandang azan magrib. Jala ndang jarang muse angka bapak-bapak na adong di humaliang ni lapangan maminsang sesara langsung asa pasohon partandingan jala manjujui mulak tu jabu asa mangarade laho solat magrib. Saonari, hami nungga maranjak dewasa jala disibukhon tu ulaon nami be. Adong na kuliah, adong muse na karejo. Nungga hampir 6-7 taon ndang adong be haceriaan na ro di lapangan ganup botari sahat naeng magrib. Marpungu, manghatai, marmeam sepak bola nungga targantihon tu hacanggihan ni jaman saonari.

Topic: sports
kerjasama marketplace murni adongma ketika situs marketplace hanya manyediahon lapak untuk marjagal dan fasilitas pembayaran. Kemudian penjual na malakuhon kerjasama marketplace dilehen keleluasaan lobih bahat dibandingkon kerjasama konsinyasi atau titipan.Selain i kewajiban penjual hanya manyediahon deskripsi dan foto produk secara mandiri. Selanjutna parjagalan dapot manerima penawaran harga sian panabusi. Setelah mandapatkon harga na disepakati oleh kedua belah pihak, panabusi dapot mangirimkon sajumlah hepeng tu rekening na disediahon oleh marketplace. Selanjutna adongma sistem kerjasama konsinyasi atau istilahna adongma titipan barang. Cara kerjasamana anggo panjual malakuhon kerjasama konsinyasi dohot situs marketplace, halai hanya porlu manyediahon produk dan detail informasi tu pihak marketplace.
Pihak situs marketplace akan mangurus panjualan sian foto produk, gudang, pangiriman barang, hingga fasilitas pambayaran. Marbeda sian jenis kerjasama sebelumna, di jenis kerjasama i panabusi inda dapot malakuhon panawaran harga harana alur sude alur transaksi ditangani oleh situs marketplace.

Topic: business
Holan mamesan sipanganon ringan dohot siinumon do hami alana ipe dope mangan siang hami sian jabu. Dipesan hami ma Bun Pao, kantang goreng, caramelmacchiato, roasted almond macchiato, choco tiramiso. Bun pao sabotulna ima hasoloman dison, daput muna ma 2 bakpo bentukna kelinci dohot isian coklat di simajujungna, keju di dagingna. camilan dohot siinumon na di siba hami sadari i biasa sajo do. Kafe on manggadis pengalaman marmeam dohot piaraan, ndang pala fokus tu sipanganon dohot si inumon kafe on. Alai molo lomo do roha muna tu binatang jala lomo rohamuna marmeam tu piaraan, ikkon cobaon muna do inganan on. Ujunga sahira 4 jom ma hami dison. 

Topic: food & beverages
Film Indonesia puna cerita na klise jala mura ditebak. Mura ditebak tu halak na godang manonton film songon ahu. Film Indonesia puna sinematografi na roa tu sakalas bioskop alai bagak tu sakalas tv. Molo nungga tarbiasa tu sinemtografi na bagak, mambuat angle gombar na bagak, CGI na canggih, dung i tompu manonton film Indonedia, gabe tompu ma moru kualitas. Nata pe hu antusi tangkas biaya gabe hal utama. Alai kan seang, nungga manggalar arga nonton di bioskop, alai film datar, mambaen mondok jala mura ditebak. Seang molo dentuman dolby ndang maksimal, manang layar sabalga gaban ndang patuduhon gombar-gombar sian sudut na bagak. 

Topic: leisures
Sayur capcai, sude do halak mananda sayur na sada on. Sayur capcai ima sayur na paling job ni rohakku diantara bahat ni mocom ni olahan sayur. harana sayur capcai i bahat mocom ni sayur na dicampur baru di tumis. Jot-jot do au marmasak sayur capcai, harana jopb ni rohakku inda do bia molo satiop hari au mangan sayur capcai. Harana di sayur capcai i adong do wortel na, sawi na, kacang panjang na, buncis na sampe tu dan na pe adong. Di sayur capcai bahat do vitamin na. Makana job rohakku tu sayur capacai i. molo inda sompat au marmasak na bahat do lopo na marjagal sayur capcai. 

Topic: food & beverages
Sabotulna molo adong tano ta na kosong, mansai porlu do hita manuan sisuanon. Alana mansai porlu hian doi, pinomat lao siallangonta ganup ari. Songon manuan tommat, sabe, baoang porlu do tabahen i, ndang ikkon na balga tano ta gabe tasuan i. Saonari molo adong do sian bagas rohanta lao mambahen na um denggan, naboi do sude ta ulahon i. Sada ulaon na denggan doi, molo ndang pola be hita manuhor sian onan akka haporluan ta ganup ari. Molo porlu hian tommat, pintor boi ma tabuat dian tanotta ta, porlu hita sabe songoni tong. Gabe hepeng na lao manuhor si nakkin, boi ma manuhor na asing

Topic: slice of life
Si Adi marragam do na dibahen ibana molo ponjot akka pikkiranna, tarlumobi molo di parkarejoanna sai godang do na mambahen ibana gabe tarjorat ndang boi be ibana marulahon sautna. Umbahen i pintor mar game do ibana di HP na, na jotjot dipakke ibana molo mar game ima marbola ma. Molo nunga marbola sian HP mansai las do rohana, pintor godang do naboi diula ibana, Ale ima molo game bola ibana ikkon leleng hian ma, sipata ndnag boi nipikkiran sadia leleng ibana na mar game on. Dung mulak sae sipata ibana mar game on lao ma ibana muse mangkarejoi ulaonna dung tabo dihilala ibana

Topic: slice of life